**கர்பா நடனம்** என்பது இந்தியாவின் குஜராத் மாநிலத்தைத் தாயகமாகக் கொண்ட நடன வடிவமாகும். சமஸ்கிருத வார்த்தையான *கர்பா* ("கருவறை") மற்றும் தீப்-தீபம் ("ஒரு சிறிய மண் விளக்கு") ஆகியவற்றிலிருந்து இந்த பெயர் உருவானது. மையமாக எரியும் விளக்கு அல்லது சக்தி தேவியின் படம் அல்லது சிலையைச் சுற்றி பாரம்பரியமான கர்பா நடனங்கள் ஆடப்படுகின்றன. கர்பாவின் வட்டமான, சுழற்சியான நடன அசைவுகள் சூஃபி கலாச்சார நடனம் (கர்பா நடனத்தின் முந்தைய பாரம்பரியம்) போன்ற பிற ஆன்மீக நடனங்களுடன் ஒற்றுமையைக் கொண்டுள்ளன. பாரம்பரியமாக, இது ஒன்பது நாள் இந்து பண்டிகையான நவராத்திரியின் ( குஜராத்தி નવરાત્રી நவா = 9, ராத்ரா = இரவுகள்) போது நிகழ்த்தப்படுகிறது. விளக்கு ( *கர்பா தீப்* ) அல்லது தேவியின் உருவம், துர்கா ( *அம்பா* என்றும் அழைக்கப்படுகிறது) செறிவான வளையங்களுக்கு நடுவில் வணக்கத்தின் பொருளாக வைக்கப்படுகிறது.

சொற்பிறப்பு
-----------

*கர்பா* என்ற சொல் கருப்பைக்கான சமஸ்கிருத வார்த்தையிலிருந்து வந்தது, இச்சொல்லின் பொருள் கருக்காலம் அல்லது கர்ப்ப வாழ்க்கை ஆகும்.. பாரம்பரியமாக, *கர்பா தீப்* ("கருவறை விளக்கு") என்று அழைக்கப்படும் ஒரு களிமண் விளக்கைச் சுற்றி நடனம் நிகழ்கிறது. இந்த விளக்கு வாழ்க்கையை, குறிப்பாக கருவில் இருக்கும் சிசுவின் வாழ்க்கையைக் குறிக்கும். நடனக் கலைஞர்கள் தெய்வீகத்தின் பெண்ணிய வடிவமான துர்காவை இதன்படி மதித்துப் போற்றுகிறார்கள். 

காலத்தைப் பற்றிய ஓர் இந்துமதப் பார்வையின் அடையாளமாக கர்பா நடனமானது ஒரு சுழல் வட்டத்திற்குள் நிகழ்த்தப்படுகிறது. இந்து மதத்தில் காலத்தின் சுழற்சி, பிறப்பு, வாழ்க்கை, மரணம் மற்றும் மீண்டும் மறுபிறப்பு எனச் சுழலும் போது, நிலையான ஒரே பொருள் இறைவியான தேவி மட்டுமே. எனவே இதன் அடையாளமாகவே நடனக் கலைஞர்களின் வளையங்கள் சுழற்சிகளில் சுழல்கின்றன. மேலும், இந்த முடிவில்லாத மற்றும் எல்லையற்ற இயக்கத்தின் நடுவே ஒரு அசைவற்ற சின்னமாக, விளக்கு அல்லது படம் அல்லது சிலை விளங்குகிறது. இந்த நடனத்தில் பெண்பால் வடிவம் பிரதிநிதித்துவப் படுத்தப்படுகிறது. ஒரு மாறிக்கொண்டேயிருக்கும் பிரபஞ்சத்தில் *(ஜகத்)* மாற்றமில்லாத எஞ்சியுள்ள ஒரே விடயம் கடவுள் என்று இந்த நடனம் குறிப்பிடுகிறது. 

*கர்பா தீபத்திற்கு* மற்றொரு குறியீட்டு விளக்கம் உள்ளது. இந்த பாத்திரமே உடலின் அடையாளமாகும், அவற்றில் தெய்வீகம் (தேவியின் வடிவத்தில்) வாழ்கிறது. எல்லா மனிதர்களுக்கும் தேவியின் தெய்வீக ஆற்றல் தங்களுக்குள் இருக்கிறது என்பதை மதிக்க கர்பா நடனக் கலைஞர்கள் இந்த விளக்கு சின்னத்தைச் சுற்றி நடனமாடுகிறார்கள். கர்பா இப்போது உலகளவில் பாராட்டப்பட்ட நடனமாகத் திகழ்கிறது. 

* பாரம்பரிய ஆண்  கர்பா ஆடைகெடியு,   பாரம்பரிய பெண் உடை சானியா சோளி .பாரம்பரிய ஆண் கர்பா ஆடை*கெடியு,* பாரம்பரிய பெண் உடை *சானியா சோளி* .
* கக்ரா சோளி உடையணிந்த சிறுமி.கக்ரா சோளி உடையணிந்த சிறுமி.

 பாரம்பரியமாக ஆண்களால் மட்டுமே நிகழ்த்தப்படும் குஜராத்தி தாண்டியா ராஸ் எனப்படும் நடனத்தில் நவீன கார்பா நடனத்தின் தாக்கம் காணப்படுகிறது. இந்த இரண்டு நடனங்களின் இணைப்பும் இன்று காணப்படுகின்ற உயர் ஆற்றல் நடனத்தை உருவாக்கியுள்ளது. 

ஆண்கள் மற்றும் பெண்கள் இருவரும் பொதுவாக கர்பா மற்றும் தண்டியா நிகழ்ச்சிகளை நடத்தும்போது வண்ணமயமான ஆடைகளை அணிவார்கள். பெண்கள் மற்றும் சிறுமிகள் அணிய சானியா சோளி. சோளி என்பது பூ வேளைப்பாடுடன் கூடிய வண்ணமயமான அங்கி. இதனுடன் வழக்கமாக சோளியைத் தழுவியபடி அணியப்படும் துப்பட்டா, கீழே பாவாடை ஆகியவை இணைந்ததே சானியா சோளி ஆகும். குஜராத்தி முறை. சானியா சோளிகள் மணிகள், குண்டுகள், கண்ணாடிகள், நட்சத்திரங்கள் மற்றும் பூ வேலைகள், மேட்டி போன்றவற்றால் அலங்கரிக்கப்பட்டிருக்கும். பாரம்பரியமாக, பெண்கள் தங்களை ஜும்கா எனப்படும் பெரிய காதணிகள், கழுத்தணிகள், பொட்டு, பஜுபந்த், சூடாக்கள் மற்றும் கங்கணங்கள், கமர்பந்த், பாயல் மற்றும் மோஜிரிகளால் அலங்கரித்துக் கொள்கின்றனர். சிறுவர்களும் ஆண்களும் காஃபினி பைஜாமாக்களை- ஒரு *கக்ராவுடன் முழங்கால்களுக்கு மேல் வரை* ஒரு குறுகிய வட்டமான குர்தா மற்றும் பாகடி துபட்டா, தலையில் பாந்தினி துப்பட்டா, கடா, மற்றும் மோஜிரிகளுடன் அணிந்துகொள்கிறார்கள். இந்தியாவின் இளைஞர்களிடமும் குறிப்பாக குஜராத்தி புலம்பெயர்ந்தோரிடமும் கர்பாநடனத்தின் மீது பெரும் ஆர்வம் உள்ளது.

கர்பா மற்றும் தண்டியா ராஸ் ஆகியவை அமெரிக்க ஐக்கிய நாடுகளில் பிரபலமாக உள்ளன, அங்கு 20 க்கும் மேற்பட்ட பல்கலைக்கழகங்கள் ஒவ்வொரு ஆண்டும் தொழில்முறை நடனக் கலை மூலம் ராஸ் / கர்பா போட்டிகளை மிகப் பெரிய அளவில் நடத்துகின்றன. கனேடிய நகரமான டொரண்டோஇப்போது பங்கேற்பாளர்களின் எண்ணிக்கையால் வட அமெரிக்காவின் மிகப்பெரிய வருடாந்திர கர்பாவை வழங்குகிறது.  கர்பா ஐக்கிய இராச்சியத்தில் மிகவும் பிரபலமாக உள்ளது, அங்கு ஏராளமான குஜராத்தி சமூகங்கள் தங்கள் சொந்த கர்பா இரவு விடுதிகளை வைத்திருக்கின்றன மேலும் உலகளவில் பரவியுள்ள குஜராத்தி சமூகத்தில் இந்நடனம் பரவலாக நடத்தப்படுகிறது.

 வதோதராவில் நவராத்திரி கொண்டாட்டத்தின் ஒரு பகுதியாக பெண்கள் மற்றும் ஆண்கள் கர்பா நடனம் நிகழ்த்துகிறார்கள்.

பாரம்பரியம்
-----------

ஒன்பது இரவுகள் நீடிக்கும் கொண்டாட்டமான நவராத்திரியில் கொண்டாடப்படும் குஜராத்தி நாட்டுப்புற நடனம் கர்பா. கர்பா பாடல்கள் பொதுவாக ஒன்பது சக்திவடிவ தெய்வங்களைப் பாடுபொருளாகக் கொண்டவை. குஜராத்தில் இடத்திற்கேற்றவாறு கர்பா பாணிகள் மாறுபடும். 

கர்பா நடனக் கலைஞரின் பாரம்பரிய உடை சிவப்பு, இளஞ்சிவப்பு, மஞ்சள், ஆரஞ்சு மற்றும் பிரகாசமான வண்ண சான்யா, சோளி அல்லது கக்ரா சோளி ; பாந்தினி ( சாயம் ), அப்லா (பெரிய கண்ணாடிகள்) அல்லது அடர்த்தியான குஜராத்தி முனைகள் கொண்ட துப்பட்டா. 2-3 கழுத்தணிகள், வண்ணமயமான வளையல்கள், இடுப்புப் பட்டைகள் மற்றும் நீண்ட ஆக்ஸிஜனேற்றப்பட்ட காதணிகள் போன்ற கனமான நகைகளையும் அவர்கள் அணிவார்கள். பாரம்பரியமாக ஆண்கள் ஒரு பாரம்பரிய *கெடியா* மற்றும் பைஜாமா அல்லது ஒரு ஆக்ஸிஜனேற்றப்பட்ட வளையல் மற்றும் *நெக்லஸுடன்* ஒரு *தோத்தி அணிவார்கள்*. பொதுவாக, தண்டியா குச்சிகள் மரத்தாலானவை.

குறிப்புகள்
-----------

1. ↑
2. ↑
3. ↑
4. ↑  Sinha, Aakriti. *Let's Know Dances Of India*. Star Publications. .
5. ↑
6. ↑
7. ↑